ועדת החוקה, חוק ומשפט, כנסת 20, פרוטוקול מספר 30, 2015-07-27 16:15

ניסן סלומינסקי: אנחנו פותחים את הישיבה.

ניסן סלומינסקי: אנחנו מתכוונים לשמוע את ההסתייגויות וכפי שמקובל במחוזותינו, כל מי שיגיע לכאן, יקבל זכות דיבור של עד חמש דקות כדי להסביר כל מה שהוא רוצה.

ניסן סלומינסקי: אני רק רוצה לספר לכם, שמי שהיה במע"מ אפס יודע שבתקופה הזאת חברי הכנסת החרדים אמרו דברי תורה והייתה להם חצי דקה ואפילו לא דקה.

ניסן סלומינסקי: מאיר, אתה תתחיל?

מאיר כהן: כן.

מאיר כהן: אני אתחיל.

מאיר כהן: אני ממשיך וטוען כמו שאר חבריי שזה חוק איום ונורא.

מאיר כהן: אני שומע במסדרונות הכנסת על כך וחבל שאדוני היושב ראש אתה מצטרף לחוק כזה.

מאיר כהן: חבל שאתה כל כך ממהר וחסר סבלנות.

ניסן סלומינסקי: אני חסר סבלנות?

מאיר כהן: כן.

ניסן סלומינסקי: כולם התייחסו בבוקר וגם עכשיו.

ניסן סלומינסקי: נתתי עד לאחרון הדוברים לדבר.

מאיר כהן: אני חושב שכאשר יוצרים משהו חדש בחוקה הישראלית, סגן שר שחלים עליו כללים כאלה וסגן שר שמעמדו לא ברור, אני חושב שהדיון צריך להיות דיון בניחותא בו מופיעים בפנינו עוד אנשים ממשרד המשפטים ואומרים את דעתם ועוד אנשים מגופים אחרים ולא כמו הבחור שחיזק את הצעת החוק ולא היה ברור לי מי הוא, מי מממן אותו ואיזה גוף עומד מאחוריו.

יעל גרמן: משהו מהמשילות.

ניסן סלומינסקי: דרך אגב, מהמכון הישראלי לדמוקרטיה צלצלו אלי קודם להתנצל ולהגיד שהם ראו שפעמיים קראתי להם ונתתי להם אופציה לדבר.

ניסן סלומינסקי: הם התנצלו ואמרו שהאשמה בהם וכולי וכולי.

ניסן סלומינסקי: הייתי פתוח לכל מבקש.

מאיר כהן: בסדר גמור.

מאיר כהן: אני מקווה שהחוק הזה לא יעבור.

מאיר כהן: הסתייגויות להצעת חוק יסוד: הכנסת (תיקון מס' 42) (הפסקת חברות בכנסת של חבר כנסת המכהן כשר או כסגן שר).

מאיר כהן: מהות ההתנגדות.

מאיר כהן: במקום המלים "או כסגן שר" יבוא "המכהן כשר".

מאיר כהן: מישהו רושם?

ניסן סלומינסקי: כן.

ניסן סלומינסקי: דרך אגב, יש לנו את הנייר.

ניסן סלומינסקי: אתה לא צריך להקריא אותו.

<סיגל קוגוט: רק תנמק.

ניסן סלומינסקי: אם אתה רוצה לנמק או להסביר.

ניסן סלומינסקי: יש לנו את הנייר והוא נכנס אוטומטית.

מאיר כהן: זאת ההתנגדות הראשונה.

מאיר כהן: אני מבקש שבמקום המלים "או כסגן שר" יבוא רק "המכהן כשר".

מאיר כהן: בסעיף 1 להצעת החוק, תיקון סעיף 23(1) להצעת חוק היסוד.

מאיר כהן: מהות ההתנגדות?

מאיר כהן: במקום "דינם של שר וסגן שר" יבוא "דינו של שר שאינו חבר כנסת".

מאיר כהן: מעמדו של סגן השר אינו ברור ולפי החוק הנורבגי הקטן או הגדול, לא יחול חוק זה על סגני שרים.

מאיר כהן: אנחנו רוצים להוציא את סגני השרים החוצה, מחוץ לחוק הזה.

מאיר כהן: סעיף 2 בהצעת החוק.

מאיר כהן: תיקון סעיף 42(ג)(א) להצעת חוק היסוד.

מאיר כהן: במקום המלים "וכן חבר הכנסת המכהן כסגן שר" והמלים "בשל כהונתם כשר או כסגן שר".

מאיר כהן: יבוא "חבר כנסת המכהן כשר ובשל כהונתו של שר".

ניסן סלומינסקי: בכל המקומות להוציא את סגן השר.

מאיר כהן: להוציא את סגן השר.

יואל חסון: אתה יכול להסביר יותר את טענתך?

מאיר כהן: כן.

ניסן סלומינסקי: לא.

יואל חסון: לא הבנו.

יואל חסון: סליחה, מה זאת אומרת?

יואל חסון: אני מנסה להבין.

ניסן סלומינסקי: אין לי שום בעיה, אבל יגיע תורך.

יואל חסון: אני אשמיע את דבריי אבל אני רוצה להבין.

ניסן סלומינסקי: חבל שלא היית בישיבה הקודמת.

<קריאה: אדוני, אני מכיר את החומר היטב.

יואל חסון: מתי ההצבעות?

ניסן סלומינסקי: מחר ב-11:00.

ניסן סלומינסקי: היום אין הצבעות.

<דורית ואג: שלחנו סדר יום מעודכן שכולל את היום ב-4:15 וכי מחר יש שינויים עם הצבעות.

מאיר כהן: אדוני, אני מצטט לך ממסמך רקע לדיון, התפטרותו של שר וסגן שר.

מאיר כהן: לגבי סגני שרים, מוצע כי ההסדר החדש יחול גם על סגני שרים, מה שמעלה שאלות אודות תפקידו של סגן שר.

מאיר כהן: החלת ההסדר המוצע על סגני שרים מייצרת תפקיד חדש במישור התחוקתי בפוליטיקה הישראלית.

מאיר כהן: אין בשום מקום בעולם דבר כזה.

מאיר כהן: אני צודק אדוני?

מאיר כהן: אני חוזר שוב.

ניסן סלומינסקי: הסתיים זמנך.

ניסן סלומינסקי: עברו חמש דקות.

מאיר כהן: לא.

מאיר כהן: אני לוקח עוד שתי דקות.

ניסן סלומינסקי: בחמש דקות כל אחד יכול להסביר.

יואל חסון: מי קבע שזה חמש דקות?

ניסן סלומינסקי: אני קבעתי.

<קריאה: היועצת המשפטית, זה קביל חמש הדקות האלה?

מאיר כהן: עיקר ההתנגדות שלי היא - - -

ניסן סלומינסקי: הבנו.

ניסן סלומינסקי: להוציא את סגני השרים.

מאיר כהן: להוציא את הסגנים.

מאיר כהן: אני מבקש להוציא מהחוק את כל הסגנים כך שהוא לא יחול על סגני השרים.

יואב בן צור: ואז תתמוך בחוק?

מאיר כהן: אני בהחלט אשקול בחיוב.

מאיר כהן: מוצע כי ההסדר החדש יחול גם על סגני שרים, מה שמעלה שאלות אודות תפקידו של סגן שר.

מאיר כהן: החלת ההסדר המוצע על סגני שרים מייצרת תפקיד חדש במישור התחוקתי.

מאיר כהן: זאת הכלאה לא ברורה.

מאיר כהן: אגב גם חבר הכנסת בני בגין טוען שהיא מיותרת וכולנו טוענים שהיא מיותרת.

מאיר כהן: אנחנו נשקול לתמוך בחוק במידה ואתם תוציאו את סגני השרים.

ניסן סלומינסקי: תודה.

ניסן סלומינסקי: בני, בבקשה.

זאב בנימין בגין: אדוני היושב ראש, שתי הסתייגויות.

זאב בנימין בגין: האחת למעמד החוק מבחינת אורך הזמן של תוקפו.

זאב בנימין בגין: אני מציע, אני חושב שלא צריך להרחיב את הדיבור על כך, היות שהתיקון הוא מרחיק לכת ומניסיוני במידה רבה אני מציע שלא נחוקק זאת כתיקון קבוע את חוק היסוד אלא כהוראת שעה.

זאב בנימין בגין: בזאת נימקתי את הצעתי הראשונה.

זאב בנימין בגין: ההצעה השנייה נוגעת לסעיף 23ג(ה).

<סיגל קוגוט: תאמרו את המהות ולא את המספר.

<סיגל קוגוט: אנחנו אולי שינינו את המספר כי התחלנו לנסח את זה.

זאב בנימין בגין: אני אומר את המספר המקורי.

זאב בנימין בגין: בסעיף 23ג(ה) בהתייחס להערות שהיו במהלך הדיון בבוקר על הצורך החשוב והמקובל למנוע קיום דלת מסתובבת לגבי חברי כנסת שיתפטרו ויחזרו ואחר יתפטר ואחר כך יחזור – למנוע מצב דומה בממשלה.

מיקי לוי: שיתבייש לעצמו.

זאב בנימין בגין: אני אומר את זה אולי אחרת.

זאב בנימין בגין: אני חושב שחקיקה צריכה להיות לא רק הרמונית אלא במידת האפשר גם אלגנטית.

זאב בנימין בגין: אני מציע למנוע מצב של חקיקה שהיא לא כל כך נעימה למראית עין ולמשמע אוזן ולמקרא.

זאב בנימין בגין: אני מציע על כן לוותר על כך.

זאב בנימין בגין: קשה לראות את התועלת בכך ואני חושב שהנזק הוא ברור.

זאב בנימין בגין: אלה הצעותיי.

זאב בנימין בגין: אני מתנצל אבל יש לי קבוצה שנקבעה לי קודם לכן.

מאיר כהן: אדוני דיבר על סגני שרים.

זאב בנימין בגין: לא הגשתי הסתייגות על כך.

יואל חסון: אדוני, לפני חמש הדקות יש לי שאלה ליועצת המשפטית.

יואל חסון: השאלה היא על מנת להבין.

יואל חסון: גברתי היועצת המשפטית, אני מנסה להבין משהו.

יואל חסון: החוק בא ואומר שאם שר מתפטר, האחרון שנכנס – יוצא.

יואל חסון: מה קורה אם נכנס מישהו בשל ההתפטרות של השר - - -

ניסן סלומינסקי: אני מבין מה אתה שואל.

יואל חסון: תן לי לשמוע את היועצת המשפטית.

יואל חסון: ביקשתי שזה לא יהיה על חשבון חמש הדקות שלי.

יואל חסון: זאת שאלה פרוצדורלית.

ניסן סלומינסקי: לא.

ניסן סלומינסקי: זאת לא שאלה פרוצדורלית.

מיכל רוזין: זה לא ברור מהנוסח.

יואל חסון: תן לי לשאול.

יואל חסון: לא צריך משטר אימים.

מיכל רוזין: זה סוג של חוזה.

יואל חסון: נגיד נכנס חבר כנסת בגלל הנורבגי, אחריו נכנס אחר בגלל שאיזה חבר כנסת התפטר ולכן מדוע האחרון משלם את המחיר הנורבגי?

מיכל רוזין: נכון.

מיכל רוזין: זה לא הגיוני.

ניסן סלומינסקי: הנורבגי היה לפניו והוא היה צריך להיכנס לפניו.

מיכל רוזין: זה לא ברור מהחוק.

מיכל רוזין: פרשנות החוק לחלוטין לא ברורה בעניין הזה.

מיכל רוזין: יש כאן חוזה אישי בין השר המתפטר.

ניסן סלומינסקי: יואל, זה היה צריך להיאמר עת היה הדיון.

ניסן סלומינסקי: היום אנחנו רק בהסתייגויות.

ניסן סלומינסקי: אני מסביר לך למרות הכול.

ניסן סלומינסקי: נניח יעקב הוא הבא בתור ושמעון אחריו.

ניסן סלומינסקי: אם לא היה נורבגי ומישהו היה מתפטר, יעקב היה נכנס.

ניסן סלומינסקי: יעקב נכנס בגלל הנורבגי.

ניסן סלומינסקי: הוא לא מאבד את בכורתו.

ניסן סלומינסקי: אם שמעון ייכנס ובסוף יחזרו, שמעון יוצא כי תמיד יעקב לפניו.

יואל חסון: הגיוני.

יואל חסון: יפה.

מאיר כהן: אבל זה לא מה שהיה כתוב.

<ממיקי לוי: משחק הכיסאות.

<סיגל קוגוט: לא.

<סיגל קוגוט: כשיש הודעת החלפה, זה הולך לפי הודעת החלפה והחלפה בין שרים אבל כאשר מדובר על חברי הכנסת, תמיד זה האחרון.

<איל זנדברג: לפי ההסדר שקיים כבר היום במקרה של השעיה.

יואל חסון: אדוני היושב ראש, אני קודם כל רוצה לשאול אותך שאלה טכנית ויש לי הסתייגויות רבות.

יואל חסון: למה רק חמש דקות?

יואל חסון: אני מקריא את ההסתייגויות גם בשם חברים נוספים.

ניסן סלומינסקי: לא צריך להקריא.

ניסן סלומינסקי: כל מה שכתוב בנייר, נכנס.

יואל חסון: אני שואל באופן עקרוני.

ניסן סלומינסקי: לא.

ניסן סלומינסקי: כל אחד שיבוא, יש לו חמש דקות.

יואל חסון: ואם הוא לא יבוא?

ניסן סלומינסקי: אז לא יבוא.

ניסן סלומינסקי: יש לך חמש דקות.

ניסן סלומינסקי: לכל אחד יש חמש דקות.

יואל חסון: אדוני היושב ראש, ההסתייגויות שלנו הן הסתייגויות ברורות ואני אומר בכנות שחלקן הן מהותיות וחלקן פחות מהותיות.

יואל חסון: המהות המטרידה כאן, אדוני היושב ראש, היא לא העניין הזה שבאים ומחוקקים כאן איזשהו חוק שבאים לתקן עולם.

יואל חסון: הרי באים כאן לתקן בעיקר עולם פוליטי.

יואל חסון: עושים כאן טלאי על טלאי על חוקי היסוד של מדינת ישראל ומגדיל ועושה חבר הכנסת בגין שגם מבקש שזה יהיה עוד פעם הוראת שעה.

יואל חסון: זאת אומרת, באים ועושים מחוקי היסוד הוראות שעה להוראות שעה להוראות שעה.

יואל חסון: אגב, אני אישית חושב שראוי ששרי הממשלה לא יהיו חברי כנסת, חוץ מראש הממשלה.

יואל חסון: אף שר לא צריך להיות חבר כנסת.

<קריאה: גם לא ראש הממשלה.

יואל חסון: לא.

יואל חסון: ראש הממשלה כן.

יואל חסון: צריך שתהיה כאן סוף סוף הפרדה בין הרשויות.

יואל חסון: הבלגן הזה שקורה כאן, הערבוב הזה בין הרשויות, המבצעת והמחוקקת, מעוות את סדרי השלטון.

יואל חסון: אגב, מעוות גם בטווח הארוך את רצון הציבור.

יואל חסון: זה יוצר כאן

יואל חסון: ניגודים יום יומיים ויוצר כאן סיטואציות מוזרות ובמיוחד כאלה שבעיני הופכות את הכנסת בסופו של דבר לסוג של חותמת גומי של הקואליציה ושל הממשלה.

יואל חסון: באה הממשלה, שמחזיקה כאן בדרך כלל ברוב, היא פשוט מכריחה את חברי הכנסת להתנייד תמיד לאינטרס של הממשלה.

יואל חסון: כשדבר כזה קורה, חבריי חברי הכנסת, המשמעות היא שאין כאן באמת פיקוח פרלמנטרי.

יואל חסון: המשמעות היא שהכנסת שאמורה לפקח על עבודת הרשות המבצעת, לא מבצעת את זה בעצם כי חברי הכנסת הם למעשה עבדים של הממשלה.

יואל חסון: לכן אני אומר שבעיני ההליכה הזאת לחקיקה כל כך חלולה וחסרה היא פגיעה אמיתית בדמוקרטיה.

יואל חסון: היא פגיעה בחוקי היסוד.

יואל חסון: אין לנו שום צורך בה.

יואל חסון: גם ההגבלה הזאת לסיעות, זאת הוכחה שהכול כאן פוליטי.

יואל חסון: ההגבלה של מספר חברי הכנסת של הסיעות.

יואל חסון: הרי אם אומרים חוק נורבגי, למה לא על כולם?

יואל חסון: למה לא עד הסוף?

יואל חסון: למה רק על סיעה עד 12 חברי כנסת?

יואל חסון: מאיפה הבאתם את ההמצאות האלה?

יואל חסון: מה זה אומר?

יואל חסון: שישבו כל מיני חברים של חבר הכנסת אמסלם, חברים מהליכוד וחברים מהמפלגות האחרות - - -

דוד אמסלם: לי יש הסתייגות שמסכימה אתך.

יואל חסון: וחבר הכנסת ביטן, ומאחורי הגב שלכם - חבר הכנסת אמסלם וחבר הכנסת ביטן – ואולי גם בשיתוף פעולה אתכם, החליטו איזה סיעות כן ואיזה סיעות לא.

יואל חסון: ראש הממשלה, שאפשר להגיד עליו הרבה דברים אבל ניסיון פוליטי בהחלט יש לו, כנראה הבין שמה הוא צריך על הראש שלו עוד חבר כנסת מהליכוד.

דוד ביטן: זה בהסתייגות שלנו.

יואל חסון: אדוני היושב ראש, מפריעים לי.

יואל חסון: תוסיף לי זמן.

ניסן סלומינסקי: לא.

ניסן סלומינסקי: אני לא מוסיף.

יואל חסון: אם אתה מפריע לי, מי יגן עלי?

ניסן סלומינסקי: אני מגן עליך.

ניסן סלומינסקי: אני מבקש שלא יפריעו לך.

יואל חסון: כך לא מגינים אדוני.

יואל חסון: כשאתה רוצה, אתה יודע להגן ואתה מגן.

יואל חסון: לא ראיתי כאן שום הגנה, להפך, ראיתי כאן הפרעה ובאמת תן לי את הזמן הזה.

יואב בן צור: למה אתה מבקש הגנות?

יואל חסון: חבר הכנסת בן צור, אתה מוגן מלידה.

יואל חסון: אני פחות.

יואל חסון: בכל אופן, אני אומר שבסופו של דבר הסיטואציה שבה מפרידים את מפלגת השלטון מהעוגה הזאת, והייתי בא ורוצה לראות את חברי הכנסת של הליכוד מביעים כאן או מבטאים כאן קצת קודים של חברות כלפי חבריהם ברשימה ומגישים הסתייגות ודואגים שמפלגת השלטון גם תהיה חלק מזה.

<קריאה: הוא מתפלא שיש שיקולים פוליטיים.

יואל חסון: אני מתפלא שהיושב ראש הזה, שאני מכיר אותו הרבה שנים, לא מגן על האנשים שמפריעים להם לדבר.

<קריאה: צריך להגן עליך?

יואל חסון: מי יגן עלי אם לא היושב ראש?

ניסן סלומינסקי: יואל, משפט.

ניסן סלומינסקי: כל הדיון הזה היה בבוקר.

יואל חסון: אלה הסתייגויות.

יואל חסון: להסתייגויות גופה.

יואל חסון: אני רוצה לומר בשורה התחתונה לגבי ההסתייגויות שלנו, ואני מציע כאן לליכוד ולחבריי בליכוד לבוא ולראות אם יש להם באמת את האומץ ושההסתייגויות יעברו בכנסת.

יואל חסון: אני אומר לכם שכל מי מחברי הוועדה שיתמכו בחוק החסר הזה, שיתמכו בחוק שהוא טלאי על טלאי בלי ההסתייגויות או בוודאי עם ההסתייגויות הלא רלוונטיות, יביאו למצב של פגיעה מתמשכת בחוקי היסוד של מדינת ישראל, ביכולת המשילות, פגיעה משמעותית מאוד בכוחה של הכנסת.

יואל חסון: אני רוצה לומר לכם חברי הכנסת אמסלם וביטן.

ניסן סלומינסקי: לא, יואל.

ניסן סלומינסקי: לא.

יואל חסון: אתם עדיין לא חוויתם אופוזיציה אבל יום יבוא ואתם תחוו את האופוזיציה ויום יבוא ואתם תבינו מה זה לשבת בצד החלש יותר ותדעו שגם אז צריך לגלות את מגבלות הכוח וצריך לנהוג בכוח בחכמה ובמסורה ולא בתוקפנות ולא בצורה כזאת.

ניסן סלומינסקי: יעל, בבקשה.

יואל חסון: אדוני, הערה טכנית.

יואל חסון: אם אתה מפעיל כאן שעון, אני מבקש שאנחנו נראה.

יואל חסון: אולי לא נתת לי חמש דקות אלא רק שלוש דקות?

ניסן סלומינסקי: יכול להיות.

יואל חסון: אני מבקש שיהיה שעון על הלוח מאחוריך.

יואל חסון: אני מצטער מאוד שאני כיושב ראש ועדה לא עשיתי את זה.

מאיר כהן: היות וישבתי לידו, ראיתי.

מאיר כהן: אלה היו חמש דקות.

יואל חסון: תראה לחברים שאלה חמש דקות.

יואל חסון: היועצת המשפטית תאשר שזה אכן חמש דקות.

ניסן סלומינסקי: יעל, בבקשה.

ניסן סלומינסקי: הפעלתי את השעון מהתחלה.

יעל גרמן: ההסתייגויות שלנו הן בשלושה נושאים.

יעל גרמן: הנושא הראשון עליו דיברתי בהרחבה זה כל הנושא של סגן שר.

יעל גרמן: לדעתנו צריך להוציא בכלל את כל נושא סגן השר.

יעל גרמן: אני חושבת שכל הנושא של סגן שר, מן הראוי שילך לחשיבה מחודשת ודיברה על כך גם היועצת המשפטית לוועדה ואמרה שצריך לשבת ולחשוב על זה.

יעל גרמן: בוודאי שאי אפשר היום בהינף יד, כאשר באמת רוצים לשנות חוק – אנחנו קוראים לזה חוק הג'ובים ואני חושבת שאף אחד לא יכחיש את זה שמדובר בחוק הג'ובים – מהסיבות האלו שהן לא ראויות, זה לא המקום להחיל את זה על סגן שר.

יעל גרמן: אי לכך סעיף 2 בהצעת החוק, תיקון סעיף 42ג(א) להצעת חוק היסוד, במקום "תהיה בו הודעה בכתב ליושב ראש הכנסת" – זה נושא אחר אבל אני אתחיל בו – אנחנו רוצים שייאמר "תהיה עם הצטרפותו לממשלה" וזה מפני שלדעתנו הפסקת כהונתו של שר צריכה להתחיל מיד עם השבעתו לממשלה.

יעל גרמן: אנחנו לא רוצים שיהיה כאן משחק.

יעל גרמן: אם כבר יעבור החוק, אנחנו לא רוצים שהחוק הזה יהיה משחק אד-הוק לכל מיני אינטריגות פוליטיות.

יעל גרמן: בסעיף 2 בהצעת החוק, תיקון סעיף 42ג(א) להצעת חוק היסוד, כאן אנחנו אומרים שלגבי המלים "וכן חבר הכנסת המכהן כסגן שר", מוצע שההסדר לא יחול על סגני שרים.

יעל גרמן: אנחנו נחזור על זה כמה פעמים אבל זה מאוד מאוד חשוב לנו.

ניסן סלומינסקי: רק שתדעי שכל הנייר הזה נלקח ככתבו וכלשונו כך שאת לא צריכה לקרוא אותו אלא רק להסביר אותו.

יעל גרמן: בסדר, אבל יש חברי כנסת שלא מכירים את הנייר וזאת פעם ראשונה שהם שומעים אותו וחשוב לי מאוד שחברי הכנסת שלא שמעו את הנייר, ישמעו וידעו מה הן ההסתייגויות שלנו.

יעל גרמן: בסעיף 2 בהצעת החוק, תיקון סעיף 42ג(ג) להצעת חוק היסוד, לגבי המלים "או סגן שר" – מוצע שההסדר לא יחול על סגני שרים.

יעל גרמן: בכל זאת אני רוצה לומר, בנוסף למה שאמרתי, שההערכה שלנו היא שלמעשה ברגע שאתה מנתק את סגן השר מהכנסת, אתה מנתק אותו מכל זיקה דמוקרטית.

יואל חסון: אבל אם הוא סגן שר במעמד שר?

יעל גרמן: אין דבר כזה.

יעל גרמן: על כך יש בג"ץ.

יעל גרמן: אין דבר כזה.

<קריאה: כרגע יש.

<קריאה: יש בג"ץ אבל זה קיים.

יעל גרמן: בג"ץ אמר את דברו לפני שש שנים והוא אמר שאין דבר כזה.

יעל גרמן: הוא ביקש וקיווה שהממשלה לא תעשה את זה ומכיוון שהמשלה לא שעתה לדברי בג"ץ לפני שש שנים, אנחנו הגשנו עתירה הפעם ואני מקווה שנקבל ב-11 לחודש את תשובת בג"ץ ואני מניחה שהוא אכן יבוא ויאמר לממשלה שגמרנו עם המשחק הזה של סגן שר במעמד שר כי הוא לא קיים.

יעל גרמן: לסגן שר אין בכלל סמכויות ומכיוון שאין לו סמכויות שנובעות מן השר, יש לו סמכויות, הבנתי, אחרות אבל אין לו סמכויות שנובעות מן השר.

יעל גרמן: מכיוון שאנחנו גם לוקחים ממנו את כל הסמכויות שלו כחבר כנסת, אני סבורה שבמקרה הזה החוק יוצר כאן –התבטאתי ואני חוזרת ואומרת – עב"ם.

יעל גרמן: הוא יוצר כאן איזשהו עצם, איזושהי זהות בלתי מוגדרת, בלתי מזוהה שקשה מאוד להבין מה תפקידה ולכן אנחנו מציעים זאת.

יעל גרמן: מחיקת סעיף 42ה(1) להצעת חוק היסוד.

יעל גרמן: מוצא להסיר את מנגנון הכיסאות המוזיקליים שמוצע בחוק יסוד ולא לאפשר לשר להחליף שר שהפסיק כהונתו בכנסת.

יעל גרמן: כאן חשוב לנו מאוד מאוד להבהיר.

יעל גרמן: יש לנו תחושה מאוד מאוד קשה עם המנגנון הזה של הכיסאות המוזיקליים ואנחנו גם לא מבינים מדוע הוא בא.

יעל גרמן: יש לנו איזושהי השערה שיכול להיות שאחד מהשרים לא יהיה לו נוח להצביע נגד הממשלה מבחינה מצפונית ולא יינתן לו חופש הצבעה, ולכן הרי שהוא ינצל את המנגנון הזה של כיסאות מוזיקליים, הוא יבוא לחברו שהתפטר ויאמר לו בוא נתחלף כי אתה לא אכפת לך להצביע ולי אכפת לא להצביע ולכן בוא נעשה החלפות.

ניסן סלומינסקי: רק פעם אחת.

יעל גרמן: פעם אחת ועוד פעם אחת ועוד פעם אחת.

מיקי לוי: פעם אחת בחוק מהותי.

מיקי לוי: זה מספיק.

מיקי לוי: זאת כל הקדנציה.

יעל גרמן: כל שר יכול לעשות את זה.

יעל גרמן: אותו שר לא יכול לעשות את זה פעמיים אבל ברוך השם יש שמונה שרים.

מיקי לוי: אפילו הצבעה מהותית שהיא אינה מדינית.

יעל גרמן: נכון.

יואל חסון: מה, באמת לקונה כזאת יכולה להיות?

מיקי לוי: בטח.

<קריאה: הכול יכול להיות.

מיקי לוי: לא ראית את הנהוני הראש של היועץ המשפטי?

יואל חסון: מה אתם אומרים?

יואל חסון: זאת סנסנציה מה שהיא אומרת כאן.

יואל חסון: שערורייה.

ניסן סלומינסקי: רק עכשיו אתה מגלה את זה?

יואל חסון: אדוני, לא הייתי יצירתי כמו חברת הכנסת גרמן.

יעל גרמן: אין לך דמיון.

ניסן סלומינסקי: יעל, אנחנו מודים לך.

ניסן סלומינסקי: אולי מיקי יוכל להמשיך עכשיו.

יעל גרמן: לא.

יעל גרמן: אני אסיים את דבריי.

מיכל רוזין: השעון הזה ממש מערער לנו את שלוות הנפש.

ניסן סלומינסקי: אני יודע.

יעל גרמן: יש שני נושאים שאני רוצה לציין.

יעל גרמן: הנושא של כיסאות מוזיקליים חוזר ומשמיע מנגינה.

מיכל רוזין: ניסן, זה בלתי נסבל.

<קריאה: אפילו בבתי ספר הצלצול היום הוא מוזיקה.

מיכל רוזין: כן.

מיכל רוזין: בטלפון יש מנגינות.

מיכל רוזין: תשמיע מנגינה.

מיכל רוזין: זה ממש מבזה אותנו.

יעל גרמן: אדוני, יש עוד הסתייגות שהיא חשובה.

ניסן סלומינסקי: יש לך את מיקי שיכול להתייחס אליה.

מיקי לוי: קחי חצי דקה ממני.

מיקי לוי: תמשיכי.

יעל גרמן: הוספת סעיף 5 בהצעת החוק.

יעל גרמן: אנחנו מציעים להוסיף להצעה תחולה שקובעת כי חוק יסוד זה יחול החל מהכנסת ה-21, ואני לא צריכה להסביר מדוע.

ניסן סלומינסקי: תודה.

ניסן סלומינסקי: מיכל.

ניסן סלומינסקי: תפתיעי אותי.

מיכל רוזין: אני לא מוכנה לצפצופים.

ניסן סלומינסקי: תפתיעי אותי כך שלא נצטרך את הצפצוף.

מיכל רוזין: אתה יודע שאתה לא צריך.

מיכל רוזין: קודם כל, אני חושבת, אלא אם כן תשכנע אותי היועצת המשפטית שאני טועה, שצריך להבהיר בחוק את העניין של ההדדיות בין ההתפטרות של השר לחבר הכנסת הנכנס ומי נכנס במקומו אם וכאשר יש התפטרות נוספת.

מיכל רוזין: דבר נוסף שעדיין לא הבנתי מהישיבה הקודמת ואני אשמח להבהרה בעניין הזה זה העניין של ראש הממשלה.

מיכל רוזין: הבנתי שיכול להיבחר ראש ממשלה שלא מבין חברי הכנסת.

<סיגל קוגוט: לא.

מיכל רוזין: לכן אני שואלת.

מיכל רוזין: אני יודעת שעל פי החוק הוא חייב להיות חבר כנסת.

מיכל רוזין: אני שואלת מה השינוי שנעשה עכשיו.

<סיגל קוגוט: השינוי שנעשה הוא שאם אחד השרים שהתפטר מהכנסת בגלל המודל הזה ועכשיו יש משבר קואליציוני והוא הולך להיבחר כראש ממשלה, אפשר להטיל עליו ואז הוא חוזר מיד להיות חבר כנסת.

<איל זנדברג: לא ברגע שמטילים.

<איל זנדברג: הוא חוזר ברגע שהוא ראש ממשלה.

ניסן סלומינסקי: כשהוא מצליח.

<סיגל קוגוט: או שממנים ראש ממשלה בפועל או שממנים מישהו לממלא מקום ראש הממשלה.

<סיגל קוגוט: ברגע המינוי, הוא חוזר להיות חבר כנסת.

ניסן סלומינסקי: אוטומטית.

מיכל רוזין: אם כן, הבנתי נכון.

מיכל רוזין: זאת אומרת שזה שינוי מהותי של חוק יסוד: הממשלה שאומר שיכול להיבחר ראש ממשלה שאינו חבר כנסת.

מיכל רוזין: אחר כך ממנים אותו להיות חבר כנסת.

<איל זנדברג: זה בה בעת.

ניסן סלומינסקי: זה גיטו וידו באים כאחד.

<איל זנדברג: לא יהיה רגע שהוא יהיה ראש ממשלה ולא יהיה חבר כנסת.

מיכל רוזין: אבל הוא לא נבחר מבין חברי הכנסת.

מיכל רוזין: הוא נבחר מבין חברי הכנסת על פי חוק יסוד: הממשלה.

ניסן סלומינסקי: איל, המושג הוא גיטו וידו באים כאחד.

מיכל רוזין: יש כאן שינוי.

<איל זנדברג: יש שינוי אבל לא במובן שראש ממשלה יכהן כשאינו חבר כנסת.

מיכל רוזין: את זה הבנתי, השאלה מתוך מה הוא נבחר.

<איל זנדברג: יטילו עליו את התפקיד להרכיב ממשלה.

<איל זנדברג: אין בחירה של ראש ממשלה.

<איל זנדברג: יטילו עליו את התפקיד להרכיב את הממשלה בעודו לא חבר כנסת.

<איל זנדברג: זה נכון.

מיכל רוזין: אני מבקשת להגיש הסתייגות כי אני מתנגדת לכך בתוקף.

מיכל רוזין: אני חושבת שזה שינוי מאוד מהותי בשיטת המשטר שלנו.

מיכל רוזין: יש פה כמה נקודות עיקריות והן רובן כתובות כאן לפי סעיפים.

מיכל רוזין: הכול רשום לפי סעיפים ואני אומרת את הדברים בנקודות ולא לפי סעיפים.

מיכל רוזין: ראש הממשלה ייבחר מבין חברי הכנסת בלבד.

מיכל רוזין: כל המפלגות, כלומר, הגבלת 12 המנדטים, תבוטל.

מיכל רוזין: כל השרים, אם כבר עושים את זה נורבגי, שיהיה מלא.

מיכל רוזין: לכו עד הסוף כך שלא ייווצר מצב של חצי הריון.

מיכל רוזין: תחילה, מהכנסת הבאה.

מיכל רוזין: לא יאה, לא מקובל ולא לגיטימי שחוק יסוד משתנה מרגע לרגע בשל סידורים פוליטיים.

מיכל רוזין: זה לא מקובל וזה לא היה עד היום.

מיכל רוזין: משנים מהכנסת הבאה.

מיכל רוזין: שר שמתפטר, אין דלת מסתובבת.

מיכל רוזין: הוא לא יכול לחזור.

מיכל רוזין: זה בסדר, לקחת אחריות, כמו שאמרתי, הייתה לנו דוגמה כזאת.

יואל חסון: אתם מעליבים את הנורבגים.

יואל חסון: זאת פגיעה קשה מאוד ביחסים שלנו עם נורבגיה.

יואל חסון: מספיק עם זה.

יואל חסון: יהיה כאן משבר עם נורבגיה ואז מי יטפל בזה?

יואל חסון: סגנית השר חוטובלי?

יואל חסון: היא תטפל בזה:?

יואל חסון: תגרור אותם עם שלשלאות לכותל?

מיכל רוזין: יש לי עוד שתי הסתייגויות עקרוניות.

מיכל רוזין: ראש מפלגה לא יוכל להתפטר.

מיכל רוזין: אני חושבת שיש חשיבות רבה לכך שראש המפלגה יהיה חלק מחברי הכנסת והוא יהיה בכנסת.

מיכל רוזין: אני חושבת שזה המצב שהולך להיות, לפי מה שאני מבינה.

יואל חסון: לא צריך לסמוך על המזל כאן.

יואל חסון: את צודקת במאה אחוזים.

יואל חסון: הסתייגות חשובה מאוד.

מיכל רוזין: זאת בדיוק הטענה שלי עם הטיעונים שלכם.

מיכל רוזין: מה זה אין לו זמן להיות חבר כנסת?

מיכל רוזין: אני הייתי יועצת שר ואני יודעת כמה הוא עובד קשה, אבל עדיין זאת בדיוק המחויבות הכפולה וזאת המשמעות של המשטר הפרלמנטרי שלנו, שיש מחויבות כפולה לכנסת ולממשלה והממשלה היא חלק מהכנסת.

מיכל רוזין: אנחנו לא ארצות הברית ואנחנו לא במשטר נשיאותי בו יש שרים מקצועיים ובנפרד יש שני בתים, קונגרס וסנט.

מיכל רוזין: זאת לא שיטת המשטר שלנו.

מיכל רוזין: מה שאתם מנסים לעשות זה לשנות את שיטת המשטר בלי לשנות אותה.

מיכל רוזין: ללכת עם ולהרגיש בלי.

מיכל רוזין: הדבר האחרון, כמובן לא סגני שרים לא כי אני מתקרצצת מי יהיה סגן שר או לא או שר, אלא המקום המהותי שסגן שר, שוב, יש לו תפקיד אחר לחלוטין משל השר.

מיכל רוזין: המשמעות של סגן שר, המקום הזה שבין הכנסת לבין הממשלה.

מיכל רוזין: רבות דובר על כך ורבות הסבירה על כך היועצת המשפטית.

מיכל רוזין: אני חושבת שאני מתנגדת לכל העניין הזה של סגני שרים.

יואב בן צור: הם עובדים קשה.

מיכל רוזין: לא אמרתי שהם לא עובדים קשה.

מיכל רוזין: זה שהם עובדים קשה, זה לא הנימוק.

מיכל רוזין: חלק מהעבודה היא כנסת וממשלה.

יואל חסון: שאלה ליועצת המשפטית.

ניסן סלומינסקי: אי אפשר באמצע.

ניסן סלומינסקי: דיברת.

יואל חסון: אדוני, אני מבקש התייעצות סיעתית.

יואל חסון: תן לי לשאול את היועצת המשפטית.

ניסן סלומינסקי: אתה כל הזמן שואל שאלות במקום לבוא בבוקר ולעשות את זה מסודר.

יואל חסון: תסלח לי, אני בא אחר הצהרים ואני רוצה לשאול.

יואל חסון: לא ידעתי שבבוקר יש יותר זכויות כאן.

יואל חסון: אם הייתי יודע שבבוקר יש כאן זכויות יתר לחברי הכנסת, הייתי בא בבוקר אבל לא ידעתי שהזכויות שלנו הן על פי שעות היממה.

ניסן סלומינסקי: אנחנו נרכז את זה לסוף.

יואל חסון: לא.

יואל חסון: תן לי לשאול שאלה את היועצת המשפטית.

ניסן סלומינסקי: אם אתה רוצה למשוך את הזמן, לא בבית ספרנו.

יואל חסון: לא.

יואל חסון: אני רוצה לשאול שאלה אמיתית.

יואל חסון: היועצת המשפטית, אני יודע ששר בממשלה יכול להתמנות מי שהוא לא חבר כנסת.

יואל חסון: האם החוק הזה יוצר מצב שגם סגן שר יוכל להתמנות כשהוא לא חבר כנסת?

<סיגל קוגוט: לא.

<סיגל קוגוט: הוא חייב להתמנות כשהוא חבר כנסת.

מיכל רוזין: ולמחרת להתפטר.

<סיגל קוגוט: ולמחרת הוא יוכל להתפטר.

יואל חסון: תודה רבה.

יואל חסון: אדוני היה קשה?

ניסן סלומינסקי: יואב ואחריו מיקי לוי.

יואב בן צור: אני רוצה להגיד שהחוק הזה מגיע גם לסגני שרים שגם הם אנשים – במקרים מסוימים ולא אמרתי בכל מקרה – שעובדים יומם ולילה ועובדים לא פחות משרים.

מאיר כהן: מי אמר שלא?

מיכל רוזין: זה לא הטיעון.

מיכל רוזין: תתמודד עם הטיעונים.

יואב בן צור: יש הרבה טיעונים והרבה דברים שמשנים עבור סגני השרים ויתקנו את כל התיקונים.

מיכל רוזין: לא יכולים.

מיכל רוזין: לא היית בבוקר.

מיכל רוזין: אמרה היועצת המשפטית שלא מתקנים את זה.

יואב בן צור: אבל זה רצון הממשלה.

יואב בן צור: אמרה זאת היועצת המשפטית ואם רצונה של הממשלה הוא זה, ימצאו את הפתרונות איך לתקן אותם.

מיכל רוזין: אבל הם לא מביאים בחוק פתרונות.

מיכל רוזין: אז איך יתקנו?

יואל חסון: אחרי החוק.

מיכל רוזין: הוא אומר שהממשלה תתקן, אבל איך הממשלה תתקן?

מיכל רוזין: אני מתייחסת ברצינות למה שאומרים חבריי מהקואליציה.

ניסן סלומינסקי: גם אני.

מיכל רוזין: אני רוצה להבין מה הוא אומר.

ניסן סלומינסקי: מיקי לוי ואחר כך איילת נחמיאס.

מיקי לוי: אדוני, אני מבקש לנצל את זכותי ולהגיד גם דברים אחרים.

מיקי לוי: אני לא מבין מה הדחיפות ומה הבהילות כאשר עכשיו היושב ראש, באישור מיוחד על חשבון המליאה מקיים את הדיון.

מיקי לוי: זה תקציב מדינה?

מיקי לוי: בתקציב מדינה לא נותנים את הכבוד הזה.

<קריאה: דחו אותו עד נובמבר.

מיקי לוי: דחו פעם, פעמיים, פעם שלישית.

מיקי לוי: אין כבוד לתקציב וזה הדבר הכי חשוב או בין החשובים כדי לשמר את המשילות.

מיקי לוי: הרי אי אפשר להפיל ממשלה אלא בתקציב המדינה והנה אנחנו רואים שהוא נדחק מבויש לקרן זווית אבל מה?

מיקי לוי: החוק הנורבגי הוא מאוד חשוב, החוק המיני נורבגי, כאילו זאת שמלה של בחורה.

מיקי לוי: טענתם שכדי להגביר את המשילות אתם רוצים ריבוי שרים.

מיקי לוי: הוספתם שרים כדי להגביר את המשילות ואתם רוצים יותר חברי כנסת.

מיקי לוי: החמור מאוד זה מה שנוגע לסגני השרים.

מיקי לוי: אני אומר לך שהבהילות הזאת באישור של החוק הזה, באישור היושב ראש, היא אינה לכבודו של הבית הזה אלא מהווה זלזול בבית הזה.

מיקי לוי: די אפנה אתכם למה שכתבה היועצת המשפטית.

מיקי לוי: אני מבקש את תשומת לבך היועצת המשפטית.

מיקי לוי: היא מצטטת את היועץ המשפטי לממשלה: ניתוק הקשר שבין סגן השר לבין הכנסת, קשר שהיווה בעבר בסיס לחוות דעת בעניין תפקודו ומעמדו במשטרנו, משנה וכולי וכולי, מנתק את הקשר שבי השרים ובין סגני השרים לפרלמנט הישראלי ברמה שלא נראה אותם.

מיקי לוי: ראש מפלגתך, אם הוא יתחלף, אם לא תקבלו את התיקון שהוצע כאן לגבי ראש מפלגה כזה או אחר, אני לא יכול לראות אותו במשך ארבע שנים כמעט ולא יכול לשאול אותו דבר וחצי דבר על משרד החינוך.

מיקי לוי: אתה מבין?

מיקי לוי: הוא נעלם לי מהאופק.

מיקי לוי: הוא בכלל לא מגיע לכנסת כי הוא לא צריך להצביע.

מיקי לוי: הוא שולח את הסגן שלו לענות על שאילתות ואני רוצה שהשר יענה לי וייתן לי דין וחשבון.

מיקי לוי: חבר הכנסת בן צור, תקשיב טוב.

מיקי לוי: אני אתן לך רק דוגמה אחת.

מיקי לוי: מעטים סגני השרים שבתוקף תפקידם עובדים קשה ויש כאלה שעובדים יפה.

יואב בן צור: אתה עבדת קשה מאוד.

מיקי לוי: אבל שר השיכון – מסכן, לקחו לו את כל הסמכויות – נשארה לו אחריות על עמידר, הוא מסדר למשפחה, אימא חד הורית עם שישה ילדים דירה, זה נכון וכך צריך לעשות אבל זה מה שנשאר לו לעסוק בו?

מיקי לוי: יש לו גם סגן שר שאין לי נגדו דבר וחצי דבר, אני משתף אתו פעולה בהרבה דברים, אבל עכשיו גם הוא לא יגיע.

מיכל רוזין: על מה הוא אחראי?

מיקי לוי: גם הוא לא יגיע לפרלמנט הישראלי, רחמנא ליצלן.

מיקי לוי: אתם מבינים את זה?

מיקי לוי: סגן שר שגם כך אין לו עבודה לא יגיע בכלל לפרלמנט הישראלי.

מאיר כהן: במקרה הוא מהמפלגה הגדולה שהחוק לא יחול עליה.

מיקי לוי: כן.

מיקי לוי: במקרה הוא מהמפלגה הגדולה.

דוד אמסלם: אני מתבלבל מהטיעונים.

מיקי לוי: תתייחסו ברצינות.

מיקי לוי: כואב לנו ואתם לא מבינים.

מיקי לוי: יושבת כאן ועדה עת מתקיימת המליאה בכנסת, מקבלת אישור מיוחד כאשר תקציב המדינה נדחק לקרן זווית.

מיקי לוי: אתם מבינים את המשמעויות של זה?

מיקי לוי: אני אומר לכם עוד דבר.

מיקי לוי: הסתייגות לגבי סעיף 4 בהצעת החוק, גברתי היועצת המשפטית, מחיקת סעיף 30א להצעת חוק היסוד.

מיקי לוי: מהות ההתנהגות: מוצע לא לאפשר לחבר כנסת שהפסיק את כהונתו לקבל את תפקיד הקמת הממשלה.

מיקי לוי: לפחות זה.

מיקי לוי: לפחות תעשו לנו טובה.

מיקי לוי: ההסתייגות הנוספת.

מיקי לוי: תוציאו את סגני השרים מהסידור הזה.

מיקי לוי: תוציאו את סגני השרים מהסידור הזה.

מיקי לוי: אני אומר לכם, גם כך אין להם תפקיד משמעותי, לחלק מהם, כך לא יהיה להם כלום.

יואב בן צור: היית סגן שר.

יואב בן צור: לא היה לך מה לעשות?

מיקי לוי: אני הייתי גם חבר כנסת ועבדתי קשה מאוד.

מיקי לוי: חברי סגן שר השיכון, הוא איש טוב, חברתי, אבל אין לו מה לעשות.

דוד ביטן: אבל מי אמר שהוא עוזב?

דוד ביטן: מי אמר שכולם עוזבים?

מיקי לוי: אם הוא יתפטר, לא יהיה לו מה לעשות.

מיקי לוי: משפט סיום כי דוד הפריע לי.

מיקי לוי: אין להתעלם מכך שהחוק הוא לצרכים פוליטיים.

מיקי לוי: אדוני, אתה מהמפלגה שמובילה חלק מהעניין הזה.

מאיר כהן: סליחה, את העניין הזה.

מאיר כהן: העניין הזה לא נולד אלא בגלל הבית היהודי.

מיקי לוי: בוודאי.

מיקי לוי: בהחלט.

מאיר כהן: הליכוד התנגד.

מיקי לוי: אני נותן לליכוד את הכבוד המגיע לו על ההתנגדות.

מיקי לוי: מה שאנחנו מבקשים ודורשים כדי להראות ניקיון כפיים גם לציבור, אנחנו מבקשים להחיל את החוק הזה מהקדנציה הבאה.

מיקי לוי: תודה רבה.

ניסן סלומינסקי: תודה לך.

ניסן סלומינסקי: איילת ואחר כך דוד ביטן.

איילת נחמיאס ורבין: אני אעשה את זה מאוד קצר.

מאיר כהן: למה מאוד קצר?

איילת נחמיאס ורבין: אני אעשה את זה קצר ולעניין.

מאיר כהן: תעשי את זה קצר, חמש דקות.

איילת נחמיאס ורבין: בטח.

איילת נחמיאס ורבין: ברור.

איילת נחמיאס ורבין: לזה התכוונתי.

איילת נחמיאס ורבין: היושב ראש דוד ביטן, אתה אינך יושב ראש בחדר הזה.

דוד ביטן: אמרתי שבבית היהודי איילת שקד עוזבת ולא השר.

איילת נחמיאס ורבין: השר בנט ציין שהוא מתפטר.

איילת נחמיאס ורבין: אני לא יודעת מה אתה אומר ומאיפה האינפורמציה שלך.

איילת נחמיאס ורבין: אנחנו עושים עוול למדינות העולם שאינן עוינות אותנו כי עוד מעט גם נורבגיה לא תהיה אתנו.

איילת נחמיאס ורבין: אנחנו כבר כרגע במצב לא מי יודע מה טוב עם אמריקה, אז בואו נרחיק ונדיר מעלינו את נורבגיה, מדינה ידידותית לכל הדעות.

איילת נחמיאס ורבין: זה לא חוק נורבגי ובואו נגיד את האמת.

איילת נחמיאס ורבין: אנחנו בכלל לא נמצאים בנורבגיה ואנחנו לא קרובים לנורבגיה.

איילת נחמיאס ורבין: אנחנו בכלל לא נמצאים בסקנדינביות.

יואל חסון: היא דואגת ליחסים הבינלאומיים שלנו.

איילת נחמיאס ורבין: חבר הכנסת סלומינסקי, אני רוצה לבקש ממך בקשה אישית.

איילת נחמיאס ורבין: אני מבקשת ממך בכל לשון של בקשה, אני אסמס לך על ועדת הכנסת הבאה ואתה תבוא ותפריע לדוד בדיוק כמו שהוא מפריע כאן.

ניסן סלומינסקי: דוד, בבקשה.

איילת נחמיאס ורבין: דוד, תן לדבר.

איילת נחמיאס ורבין: תן לסיים את הדברים.

איילת נחמיאס ורבין: מהבוקר הוא פשוט לא מפסיק להפריע.

איילת נחמיאס ורבין: ליואל מותר להפריע לי, הוא מהסיעה שלו.

איילת נחמיאס ורבין: זה הכלל וזה חלק מהחוק הנורבגי.

איילת נחמיאס ורבין: ניסן, תהיה רגוע, אני יודעת שאני בלוחות זמנים.

איילת נחמיאס ורבין: בואו נתחיל מזה שאני לגמרי מסכימה עם סיעת יש עתיד שלא יכול להיות שהחוק הזה יוחל מהכנסת הזאת כפתרון, כאיזשהו סידור עבודה למישהי, ואגב, צריך לומר שאני מאוד אוהבת ומעריכה אותה.

איילת נחמיאס ורבין: הרבה מאוד מהאנשים שיושבים כך, חושבים כמוני.

איילת נחמיאס ורבין: זה לא עניין פרסונלי.

איילת נחמיאס ורבין: כיוון שזה לא עניין פרסונלי, אנחנו מרגישים בנוח לומר את זה.

איילת נחמיאס ורבין: הדבר הזה הוא עניין מהותי.

איילת נחמיאס ורבין: התיקון הזה הוא מהותי.

איילת נחמיאס ורבין: אני רוצה להגיד לכם משהו.

איילת נחמיאס ורבין: לחוק הנורבגי האמיתי והמלא, אני לא מתנגדת.

איילת נחמיאס ורבין: אני לא מתנגדת.

איילת נחמיאס ורבין: אני חושבת שהוא עניין חוקתי חשוב בעולמות של הפרדת רשויות אבל לא בצורה המעוותת בה הממשלה מביאה את זה אלינו, אל השולחן שלנו.

איילת נחמיאס ורבין: מדוע?

איילת נחמיאס ורבין: משום שהיא מביאה לנו חוק נורבגי חצי כוח וחצי ערך.

איילת נחמיאס ורבין: אתם יודעים מה?

איילת נחמיאס ורבין: לא חצי ערך אלא חסר ערך.

איילת נחמיאס ורבין: אני מסתכלת למשל על הסיעה הגדולה שמרכיבה את הקואליציה הנוכחית כי הרי הקואליציה הנוכחית רוצה להביא את החוק הנורבגי.

איילת נחמיאס ורבין: בבקשה, אני אומרת מה אנחנו נרוויח ככנסת, מה אנחנו נרוויח כמדינה.

איילת נחמיאס ורבין: אני מסתכלת על חברי הכנסת של הליכוד ואני אומרת שאני רואה אותם מפרפרים – באמת, אני מסתכלת על החברים שלנו – ומפרפרים בין ועדות וכולם צריך לומר הם אנשים רציניים.

איילת נחמיאס ורבין: אני אומרת ממה נפשך, בבקשה, בואו נחיל את החוק הנורבגי על כל הסיעות בבית.

איילת נחמיאס ורבין: אני מגלה לכם היום סוד.

מאיר כהן: כשמגלים סוד, מורידים קצת את הטון.

איילת נחמיאס ורבין: חברי כנסת מהליכוד, פוטנציאליים מהליכוד, התקשרו אלינו היום.

<קריאה: למה אלי הם לא התקשרו?

איילת נחמיאס ורבין: אני לא יודעת.

איילת נחמיאס ורבין: תבדקי את עצמך.

איילת נחמיאס ורבין: הם חשים את עצמם נבגדים.

יואל חסון: אין להם ציפיות ממך.

איילת נחמיאס ורבין: הם אומרים שכאן מביאים את החוק הנורבגי אבל נותנים לו חצי כוח.

איילת נחמיאס ורבין: גם הכנסת לא תצא נשכרת ואני שואלת את עצמי ממה הממשלה תצא נשכרת ואני עונה משום דבר כי בסופו של דבר אני כן אתבע את הדין וחשבון מהממשלה ואני עם כל הכבוד אמשיך לפקח על עבודת הממשלה וכך מצופה ממני.

איילת נחמיאס ורבין: על זה אמרתי מתחייבת אני.

איילת נחמיאס ורבין: אני אומרת שלא יעלה על דעת שאם באמת עושים את הדבר הזה ועושים את השינויים האלה, בבקשה, יתכבדו ויעשו אותם כמו שצריך.

איילת נחמיאס ורבין: האופן שבו מביאים את הדברים, זה לא יכול להיות.

איילת נחמיאס ורבין: הקואליציה הזאת, מכל דבר אנחנו מוצאים את עצמנו נבוכים במליאה כי כל דבר היא מביאה בשיטת הלגו.

איילת נחמיאס ורבין: אני מרגישה כמו ליד ארגז הלגו של הילדים שלי ויום אחד אני מרכיבה את זה כך ויום אחר אני מרכיבה את זה אחרת, נזיז את החוק הזה לכאן, ואת זה נשנה לפה ואת נורבגיה נהפוך לשוודיה.

איילת נחמיאס ורבין: נו, באמת.

איילת נחמיאס ורבין: חברים, זה לא רציני.

איילת נחמיאס ורבין: אנחנו מוכרחים לעשות משהו שייתפס בעיני הציבור כדבר רציני.

איילת נחמיאס ורבין: תודה רבה.

ניסן סלומינסקי: דודי אמסלם ואחר כך דוד ביטן.

דוד אמסלם: אני שמח שחברי האופוזיציה דואגים לאנשי הליכוד.

דוד אמסלם: אני באמת שמח על כך.

איילת נחמיאס ורבין: אנחנו דואגים להפרדת הרשויות האמיתית.

דוד אמסלם: את קודם סיפרת שהתקשרו אליך חברי הליכוד ואת באמת לא הבנת מדוע הליכוד לא מגן על אנשיו.

דוד אמסלם: בדיוק בגלל זה אנחנו כאן.

דוד אמסלם: אנחנו אנשי ליכוד ולכן אני שמח על הדאגה הגדולה שלכם.

יואב בן צור: התקשרו אליכם?

דוד אמסלם: לא.

דוד אמסלם: אלינו לא התקשרו.

דוד אמסלם: לגופו של עניין.

דוד אמסלם: אני באמת הופתעתי, ואני שמח גם על כך, שאתם תומכים בחוק הנורבגי המלא כי יש בו באמת הגיון.

דוד אמסלם: אני חודשיים בכנסת ואני באמת מרגיש שאנחנו לא מפרפרים אלא מפרפרים.

דוד אמסלם: כולם, בעיקר החבר'ה שנמצאים בקואליציה, כי כידוע לכם שרים וסגני שרים לא חברים בוועדות וכולי.

דוד אמסלם: לכן אם תציעו את ההצעה הזאת, יכול להיות שכולם יתמכו בה.

איילת נחמיאס ורבין: הצעתי.

דוד אמסלם: ממה נפשך.

דוד אמסלם: גם בחיים, אם אין קלאצ' מלא, לפעמים חצי קלאצ' גם יותר טוב משום דבר.

איילת נחמיאס ורבין: אבל צריך לדחוף בעליות.

ניסן סלומינסקי: חבר'ה, מה קורה כאן?

דוד אמסלם: אני לא הפרעתי לאף אחד.

דוד אמסלם: אני אומר שלפעמים מתחילים בצעד אחד כדי לבוא לצעד הבא.

דוד אמסלם: אני באמת הייתי שמח אם היו מביאים את כל החוק הנורבגי קומפלט, אבל גם אם מביאים חצי, מבחינתו זאת כבר התקדמות.

דוד אמסלם: גם מיני.

מיכל רוזין: זה אפילו לא מיני.

דוד אמסלם: אני באמת חושב שהחוק הנורבגי הוא חשוב לכנסת.

דוד אמסלם: אני מניח שמי שלא מביא אותו כרגע, הוא מביא אותו גם מההיבטים הציבוריים וחושש מה יגיד הציבור אבל אם אתם תעלו את זה כאופוזיציה ואתם תתמכו ותדחפו את זה, להערכתי הקואליציה תיכנס אתכם לנושא הזה.

דוד אמסלם: אני לא בטוח שלא.

דוד אמסלם: אנחנו בעצם בהסתייגות שלנו בדיוק על זה הסתייגנו.

יואל חסון: אתה יכול להתערב אתי שראש הממשלה לא ייתן שהליכוד יהיה בחוק.

יואל חסון: על מה אתה מתערב אתי?

דוד אמסלם: אני לא מתערב עם אף אחד.

דוד אמסלם: יואל, אני אתן לך את התשובה.

דוד אמסלם: אתה מכיר אותי, אני מספיק שנים בליכוד ואני לא עובד אצל אף אחד ומעולם לא עבדתי אצל מישהו וגם לא אצל ראש הממשלה.

דוד אמסלם: אני עושה את מה שאני מאמין בכל נושא ותמיד.

יואל חסון: אני מכיר אותך.

יואל חסון: אני יודע.

יואל חסון: הלוואי שאתה צודק.

יואל חסון: לגופו של עניין.

יואל חסון: גם דוד וגם אני, ועוד מעט הוא ידבר, לכן אנחנו כאן.

יואל חסון: אני הגשתי את ההסתייגות, אני ודוד הגשנו את ההסתייגות כי חשבנו שהליכוד לא ייגרע חלקו.

יואל חסון: בדיוק כמו שהרציונל נכון ל-ש"ס, אגודת ישראל וכולי, זה נכון גם לגבי הליכוד.

יואל חסון: לכן אני מבקש מהחברים שתצביעו עבור ההסתייגות.

יואל חסון: זאת אומרת, שתקבלו אתנו את ההסתייגות הזאת שזה לא יוגבל עד 12 אלא מעבר לזה.

יואל חסון: תוכלו לעשות נא בעין לראש הממשלה.

דוד אמסלם: יואל, אני מכבד אותך.

דוד אמסלם: יש לי קרחת מהפוליטיקה, אני לא צריך שיזרקו לי משפטים כאלה ואחרים כאילו לסכסך אותנו.

דוד אמסלם: עזבו.

דוד אמסלם: אנחנו לא שם.

דוד אמסלם: איפה אנחנו צודקים, אנחנו באים, ואיפה אנחנו לא צודקים, אנחנו לא שם.

דוד אמסלם: כאן, בעניין הזה, אני ודוד סברנו שחלקו של הליכוד לא צריך להיגרע ואנחנו נעמוד על כך שזה מה שיקרה.

דוד אמסלם: לכן אנחנו כאן ואנחנו מבקשים את הסיוע שלכם בעניין הזה.

דוד אמסלם: פשוט מאוד.

דוד אמסלם: למרות שאנחנו מהקואליציה.

יעל גרמן: ואתה תסייע לנו?

דוד אמסלם: אני מציע לך תמיד לסייע לנו כשאנחנו בקואליציה כי בסוף זה תמיד מסייע לך.

דוד אמסלם: גם אם הסתכסכנו בפנים, זה מסייע לך.

<סיגל קוגוט: היה עוד חלק להסתייגות שלך.

<סיגל קוגוט: גם עליו אתה עומד?

<סיגל קוגוט: לגבי מנגנון ההחלפות.

דוד אמסלם: מה הוא אומר?

<סיגל קוגוט: כתוב כאן שסיעה גדולה מ-12 תוכל לעשות שלוש החלפות.

<קריאה: עד שלוש.

<סיגל קוגוט: סיעה קטנה, רק החלפה אחת.

דוד אמסלם: לא.

דוד אמסלם: היות והחוק בעצם מתייחס ל-12, אנחנו התכוונו לדבר הזה.

דוד ביטן: זאת ההסתייגות.

דוד אמסלם: זאת ההסתייגות.

דוד אמסלם: מפלגות שהן מעל 12 מנדטים - אנחנו עכשיו לא רוצים להפוך את כל הסעיף - אנחנו רוצים לקבל לפי המפתח שלנו שהיום זה עד שלושה.

דוד אמסלם: זאת אומרת, שלוש החלפות.

דוד אמסלם: מבחינתי החלפה היא שאחד מתפטר ואחד נכנס.

<סיגל קוגוט: אתה מתכוון לשלושה אנשים.

דוד אמסלם: כן.

דוד אמסלם: שלושה אנשים.

<סיגל קוגוט: שלושה שרים.

דוד אמסלם: כן.

ניסן סלומינסקי: כי בחוק החלפות הן כאשר שר מעביר לשר.

דוד אמסלם: לא.

ניסן סלומינסקי: הבנתי אותך.

דוד אמסלם: היא צריכה להבין אותי.

ניסן סלומינסקי: היא הבינה.

<סיגל קוגוט: אני רוצה לומר מה ההסתייגות ותגיד לי אם הבנתי נכון.

<סיגל קוגוט: עכשיו הבנתי.

דוד אמסלם: ותקני אותי אם לא כתבתי נכון.

<סיגל קוגוט: זה לא יהיה רק על אחד.

דוד אמסלם: בוודאי שלא.

<סיגל קוגוט: אלא על שלושה שרים שיתפטרו וייכנסו שלושה חברי כנסת חדשים.

דוד אמסלם: בדיוק.

דוד אמסלם: לפי הגודל של הסיעה.

יואל חסון: אדוני, אני רוצה להעיר הערה.

יואל חסון: במידה ויש שינוי בקואליציה בנושא של בקשתו של חבר הכנסת דודי אמסלם, ברור שיהיה מדובר בנושא חדש וברור שהוועדה תצטרך לדון בזה מחדש.

יואל חסון: זה נושא חדש והוא יודע מה המשמעות של נושא חדש.

יואל חסון: בוודאי שזה יצטרך להיות בהגדרה הזאת.

יואל חסון: שיהיה ברור לכל הדעות ושלא יביאו לנו את זה בדלת האחורית כאילו זאת הסתייגות כי זה נושא חדש וממש שונה לחלוטין מכוונת הממשלה בחוק המקורי.

יואל חסון: היועצת המשפטית, כתבת שביקשתי נושא חדש?

מאיר כהן: כדי לתמוך בהסתייגות שלו, שהיא בהחלט מקובלת עלי, אני גם תומך בחוק הנורבגי הגדול, האם אדוני יתמוך בהוצאת סגני שרים?

דוד אמסלם: אני לא עושה כאן שיפטינג.

דוד אמסלם: אני באתי לנושא הזה.

יעל גרמן: נדבר על זה אחר כך.

ניסן סלומינסקי: דברו על זה אחר כך ולא עכשיו.

דוד אמסלם: בגדול אנחנו העלינו כרגע את העניין שלנו בנושא של הליכוד.

ניסן סלומינסקי: העניין ברור.

דוד אמסלם: אתה רוצה שאני אסתום את הפה?

ניסן סלומינסקי: לא.

ניסן סלומינסקי: חס וחלילה.

ניסן סלומינסקי: השעון צפצף כבר פעמיים אבל תמשיך עוד משפט.

דוד אמסלם: סוגיית סגני השרים, אנחנו מבינים את הקצ' מבחינתכם.

דוד אמסלם: בסדר.

דוד אמסלם: עזוב.

יעל גרמן: איזה קצ'?

יעל גרמן: זאת מהות.

מאיר כהן: היית צריך לשמוע את היועצת המשפטית.

דוד אמסלם: חשבתי על זה.

דוד אמסלם: אתה יודע, יש מה שנקרא דברים שהם הלכה למעשה.

דוד אמסלם: אני אומר שכרגע הכוונה היא שונה.

דוד אמסלם: לא מתכוונים שסגני השרים, כל סגני השרים יהיו.

דוד אמסלם: יש כאן כוונה מסוימת לגבי סגן שר מאוד ספציפי שאני חושב שהוא במעמד של שר ולכן זאת הכוונה.

מאיר כהן: לא.

מאיר כהן: דווקא לא.

מיכל רוזין: ממש לא.

מיכל רוזין: אתה טועה.

ניסן סלומינסקי: דווקא לא עליו.

ניסן סלומינסקי: הוא לא יתפטר אבל לא חשוב.

ניסן סלומינסקי: זה לא רלוונטי.

יואל חסון: אולי נציע שגם יושבי ראש ועדות הכנסת יתפטרו?

יואל חסון: למה לא? הרי אתם עושי דבר הממשלה, אתה מכהן כאן אדוני במעמד של סגן שר לפחות.

יואל חסון: בוא נציע שגם אתה תתפטר מהכנסת ולא תיכנס רק שולי מועלם אלא ייכנסו עוד.

ניסן סלומינסקי: יואל, בבקשה.

ניסן סלומינסקי: אם יהיו נושאם חדשים, אנחנו נרכז את כולם ונביא אותם לוועדת הכנסת.

יואל חסון: בוודאות יש כאן נושאים חדשים.

דוד ביטן: אני אומר שאפשר יהיה לעשות אחד ולא יותר משלושה, לפי הגודל.

דוד ביטן: לא יעלה על הדעת שדווקא המפלגה הגדולה לא תוכל להיות חלק מהחוק הנורבגי הקטן.

דוד ביטן: דווקא המפלגה הגדולה שבדרך כלל היא מפלגת שלטון שיש לה שרים ויש לה סגני שרים.

דוד ביטן: בעצם חברי הכנסת לא מסוגלים לבצע את העבודה בכנסת כי לא נשארים חברי כנסת שירוצו מוועדה לוועדה.

דוד ביטן: אם כבר יש הגיון לעשות החלפה, ההחלפה היא דווקא על המפלגה הגדולה ולא על הקטנות.

דוד ביטן: אני לא מבין את הממשלה, איך היא בעצם עשתה את זה.

יואל חסון: גם אני לא מבין את הממשלה.

יואל חסון: זה מה שאנחנו מנסים להגיד כאן מהבוקר.

יואל חסון: אני שמח שחבר הקואליציה אומר את הדברים ועומד על הנקודה החשובה ביותר בדיון הזה.

יואל חסון: אנחנו לא מבינים את הממשלה.

ניסן סלומינסקי: יואל, בבקשה.

דוד ביטן: מדובר בתיקון חוק יסוד ולכן צריך להיות שוויון מסוים בין המפלגות וזה צריך להיות חוקתי במידה מסוימת.

יואל חסון: צודק.

דוד ביטן: לכן חייבים לתת לכל המפלגות.

יואל חסון: אדוני יושב ראש ועדת הכנסת.

יואל חסון: דבריו של חבר הכנסת ביטן הם אורים ותומים והם הבסיס לכל ההסתייגויות של האופוזיציה.

ניסן סלומינסקי: יואל, אני לא רוצה לקרוא אותך לסדר.

דוד ביטן: אמרתי במידה מסוימת.

יואל חסון: גם בסדר.

דוד ביטן: אני כבר אמרתי שהתפלאתי לשמוע את הטיעונים שלו ואני ממליץ עליו לשופט בבית המשפט העליון.

דוד ביטן: בפוליטיקה יש גם דברים פוליטיים.

דוד ביטן: אנחנו נבקש מהכנסת כן לאשר את זה.

יואל חסון: וזה יהיה נושא חדש.

דוד ביטן: פנינו לראש הממשלה ודיברנו אתו .

יואל חסון: טרם קיבלתם תשובה.

דוד ביטן: טרם קיבלנו תשובה.

יואל חסון: בדרך כלל ראש הממשלה בנושאים כאלה מאוד יעיל.

ניסן סלומינסקי: תודה רבה.

ניסן סלומינסקי: אוסאמה סעדי ואחריו רויטל.

אוסאמה סעדי: אדוני היושב ראש, חבריי חברי הכנסת.

אוסאמה סעדי: אם חבר הכנסת ביטן היה מהבוקר כאן, היה חוסך לנו את כל הדיון והיינו חוסכים את שישי-שבת עת עמלנו וכתבנו את ההסתייגויות כי אלה בדיוק ההסתייגויות שלנו.

אוסאמה סעדי: זה בדיוק מה שטענו הבוקר ואפילו שאלנו את היועץ המשפטי לממשלה, את נציגו.

דוד ביטן: אם תקבלו את ההצעה שלנו?

אוסאמה סעדי: רק את זה.

אוסאמה סעדי: יש משל שאומר אל תתקרבו לתפילה אבל יש המשך האומר: כשאתם שיכורים.

<קריאה: שיכורי כוח.

אוסאמה סעדי: לא.

אוסאמה סעדי: שיכורים לגמרי.

אוסאמה סעדי: מי שלא רוצה להתפלל, אומר שלא תתקרבו לתפילה אבל הוא שוכח את הסיפה האומרת כשאתם שיכורים.

אוסאמה סעדי: כאן דיברנו בבוקר.

אוסאמה סעדי: אני עורך דין 25 שנים והיום אנחנו לומדים בוועדת החוקה סמינריון חדש, קורס חדש איך את כל דיני החוקה להפוך, להחליף אותם, לשנות אותם לעקם את זה ולרבע את המעגלים.

אוסאמה סעדי: אם באמת הפרופסורים למשפטים ואנשי אקדמיה היו רואים מה אנחנו עושים כאן בכנסת, השיער שלהם היה סומר.

יואל חסון: הם רואים.

אוסאמה סעדי: כשמדברים על חוק יסוד, חבר הכנסת ביטן - - -

דוד ביטן: למה התלבשת דווקא עלי?

יואל חסון: כי אמרת דברי טעם.

יואל חסון: הצמד דודי ודוד הם צמד חזק.

אוסאמה סעדי: עת דיברתי מעל דוכן המליאה אמרתי שאם יש בעיה בסיעות המרכיבות את הקואליציה, עם כל הכבוד זה לא ביהדות התורה ולא בבית היהודי אלא הבעיה האקוטית היא – ואנחנו רואים את זה בוועדות – בליכוד.

אוסאמה סעדי: מסכנים חבריי חברי הליכוד.

אוסאמה סעדי: לא מפרפרים אלא רצים ריצות אמוק ואני מדבר על ריצה למרחקים קצרים ולא מרתון.

אוסאמה סעדי: כאשר יש את הבעיות האלה, במקום שנקבל הצעת חוק הגיונית, שעונה על הצרכים ועל מטרות החוק, לא.

אוסאמה סעדי: החוק הנורבגי, מטרתו היא הפרדת הרשויות כדי שהשרים יתרכזו בעבודה שלהם וחברי הכנסת יתרכזו בעבודה שלהם, אבל כאן מביאים לנו חוק שהוא פרופר ומאה אחוזים פרסונלי ותו לא.

אוסאמה סעדי: תראו מה עשו.

אוסאמה סעדי: מכיוון שיש בעיה לכמה מפלגות, אמרו שהשרים יתפטרו אבל הייתה בעיה ליהדות התורה שאין לה שר.

אוסאמה סעדי: אז מה היו צריכים לעשות?

אוסאמה סעדי: להכניס את סגן השר.

אוסאמה סעדי: לעשות את זה, זה מעלה קושיות משפטיות.

אוסאמה סעדי: אפילו היועצת המשפטית של הוועדה מנסה לרבע ולהביא את כל החוקים, את האזנת הסתר, את פקודת בתי הסוהר ואני לא יודע איזה חוקים עוד יש שאנחנו צריכים לתקן, והיא מנסה להלביש את הבובה הזאת.

יעל גרמן: המלך הוא עירום.

אוסאמה סעדי: והכול למה?

אוסאמה סעדי: כי יש בעיה עם סגן שר מיהדות התורה.

אוסאמה סעדי: אם זה לא חוק פרסונלי ואם זאת לא צריכה להיות חקיקה מידית, כניסה ותחולה מידית, אני לא יודע מה זה משפטים ולא יודע מה זה דיני חוקה בכלל.

אוסאמה סעדי: לכן, רבותיי, אני שאלתי למה לשנות עכשיו חוקי יסוד, גם חוק יסוד: הממשלה וגם חוק יסוד: הכנסת.

אוסאמה סעדי: עשיתם פעם ראשונה הוראת שעה לחוק יסוד: הממשלה ודחיתם את התחולה לכנסת ה-21, 18 שרים וארבעה סגנים.

אוסאמה סעדי: עשיתם הוראת שעה בעניין חוק האזרחות, איחוד משפחות.

אוסאמה סעדי: עשיתם הוראת שעה בעניין התקציב ודחיתם אותו כבר לנובמבר.

אוסאמה סעדי: החוק הזה כל כך חשוב וכל כך קריטי?

אוסאמה סעדי: חבר הכנסת אמסלם, אני שאלתי הבוקר מה הבהילות ומה הדחיפות.

אוסאמה סעדי: עוד יומיים אנחנו יוצאים לפגרה וכבר רוצים היום ומחר להצביע על זה בקריאה שנייה ושלישית, על מנת שכבר יתפטרו וחברי כנסת חדשים יחלו ב-1 לאוגוסט לקבל משכורת כאשר אנחנו בפגרה למשך שלושה חודשים.

אוסאמה סעדי: איפה ההיגיון התקציבי?

אוסאמה סעדי: לכן אדוני היושב ראש, כאשר מדובר בחקיקה פרסונלית לגופם של אנשים, הפסיקה של בג"ץ ברורה ואומרת שאי אפשר לעשות את זה בתחולה מידית על ידי תיקון של חוקי יסוד.

אוסאמה סעדי: אנחנו התנגדנו והגשנו הסתייגות והגשנו הסתייגות מהותית שאומרת שאם רוצים לעשות את זה, שהתחלה תהיה בכנסת ה-21 ואז לפחות לא נטען שזה חוק שנעשה עבור פלוני או אלמונית.

אוסאמה סעדי: אני חוזר ואומר שאנחנו הגשנו רשימת דוברים ואני מצטרף, וגם כתבתי את זה, לכל ההסתייגויות של המחנה הציוני, יש עתיד ו-מרצ.

מיכל רוזין: גם אנחנו.

דוד אמסלם: אני מצטער, יש לי ישיבה ואני צריך לצאת.

רויטל סויד: יש משהו מאוד אבסורדי בניהול הדיון כאן היום מהבוקר, כולל בהסתייגויות, ולראות שבעצם דעתו של אף אחד אינה ממש נוחה מהחוק הזה.

רויטל סויד: כל אחד לוקח את זה למקום אחר אבל בעצם אין כאן אחד ליד השולחן שאומר בואו נאמץ את הצעת החוק הזאת כמו שהיא ואפילו לא הקואליציה ויושבי הראש של שתי הוועדות, חברי חבר הכנסת דוד ביטן וחברי חבר הכנסת דודי אמסלם.

רויטל סויד: הנורא מכל הוא שתמיד כשאנחנו יושבים כאן ודנים בהצעות חוק, תמיד באיזשהו אופן עמדת היועצת המשפטית של ועדת החוקה נוטה לאחד הצדדים.

רויטל סויד: היא לא נוטה לאחד הצדדים, יש לה עמדה ואחד הצדדים מתחבר אליה.

רויטל סויד: כאן במקרה הזה היועצת המשפטית, היועצות המשפטיות של הוועדה, אומרות באופן מפורש שהחוק הזה בעייתי.

רויטל סויד: הוא בעייתי במהות שלו, בכל תפיסת העולם שלו הוא בעייתי, הוא בעייתי ביישום שלו והוא בעייתי בפרט בסיטואציה הנוכחית.

רויטל סויד: זאת אומרת, אף אחד מהיושבים כאן ליד השולחן לא מוכן להצביע על הצעת החוק כמו שהיא, גם לא הקואליציה.

רויטל סויד: היועצות המשפטיות של הוועדה מביעות מורת רוח מהצעת החוק, אז מה אנחנו עושים?

רויטל סויד: כשלוקחים את החוק הנורבגי, שאפשר גם בו להטיל באיזשהו מקום ספק, מסתכלים עליו כמקשה אחת ואומרים, ניחא, אם לוקחים אותו כפי שהוא, או בלשונו של חבר הכנסת חברי דודי אמסלם קומפלט – ואהבתי את זה - אנחנו רואים שהחוק הנורבגי מדבר על שיטה.

יואל חסון: זה נראה לי יותר קומפוט מאשר קומפלט.

רויטל סויד: שיטה של ניתוק של הפרלמנט מהכנסת, של השרים מהכנסת.

רויטל סויד: אבל מה קורה כאן אצלנו?

רויטל סויד: כאן אנחנו מאמצים אותו חלקית.

רויטל סויד: אנחנו נבחר את זה לא כשיטה אלא באופן פוליטי ועסקני.

רויטל סויד: תשימו לב מה קורה.

רויטל סויד: השרים שלנו מנותקים כבר מהציבור ולא יעזור כלום.

רויטל סויד: הם מנותקים מהציבור.

רויטל סויד: בואו ננתק אותם מהדבר היחיד שעוד מחבר אותם לציבור, שאלה חברי הכנסת.

רויטל סויד: זה מה שאנחנו מבקשים לעשות כאן היום?

רויטל סויד: לנתק את השרים שממילא מנותקים מהציבור, לנתק אותם גם מחברי הכנסת שהם החוליה שמחברת אותם לציבור?

רויטל סויד: ואיך נעשה את זה?

רויטל סויד: נעשה את זה באופן פרסונלי.

רויטל סויד: ולמה נעשה את זה?

רויטל סויד: נעשה את זה כדי שעוד חברי כנסת יוכלו להיכנס לכנסת ונטיל עוד עומס על משלם המסים ואחר כך יגידו לנו לחברי הכנסת בתדמית שלנו, מה אתם עושים?

רויטל סויד: אוכלי חינם, אתם נבחרי הציבור.

רויטל סויד: כל התדמית שלנו ממילא עוד תידרדר מעבר למה שהיא עכשיו, ואגב, לא בצדק אבל את זה אנחנו לא נשכנע כאן בוועדה הזאת.

רויטל סויד: לא מחילים את זה רק על שרים אלא מחילים את זה גם על סגני שרים.

רויטל סויד: זאת אומרת, אם היה לנו איפה שהוא מקום לחשוב ולסבור שהשר לא יהיה כאן, לא נראה אותו בהצבעות, לא נראה אותו בכנסת, לא נראה אותו בוועדות, לא נראה אותו מגיע, אבל לפחות יהיה לנו חוט מקשר, יהיה לנו את סגן השר וסגן השר שלו יהיה כאן ונוכל לגעת בו, יהיה לנו משהו מעין "עולם הבא", מעין השר, יהיה כאן סגן השר – אבל לא, גם סגן השר לא יהיה.

רויטל סויד: גם סגן השר שמילא מעמדו כל כך בעייתי בכנסת, הוא לא יהיה.

דוד אמסלם: הוא לא חייב להתפטר.

רויטל סויד: גם הוא ייכנס לתוך הסיפור הזה, וכל זה למה?

דוד אמסלם: הוא לא חייב.

רויטל סויד: הרי ממילא הוא לא מגיש הצעות חוק, ממילא הוא לא יכול להצביע בוועדות וממילא לגבי חלק מסגני השרים טוענים שהם מסורסים מבחינה מקצועית, אז מה אנחנו אומרים עכשיו?

רויטל סויד: בואו נרחיק גם אותם.

רויטל סויד: אם זאת לא פגיעה מהותית בכל הנושא החוקתי, מהי פגיעה?

רויטל סויד: אני מצטערת אמיר, אני מסתכלת עליך, ואתה יודע מה?

רויטל סויד: מכל הסיפור הזה צר לי עליך ועל חברך.

רויטל סויד: אתם יודעים שמגיש הצעת החוק, שזאת הקואליציה - ואני כרגע לא מדברת על שני החברים הנכבדים שהגיעו – שלא רוצה אתכם.

רויטל סויד: ספציפית אתכם הם לא רוצים כאן.

רויטל סויד: זה מה שבעצם אומרים לכם ומזל שיש לכם את דוד ביטן ודודי אמסלם שמגינים עליכם.

רויטל סויד: אני אומרת שאם הקואליציה רוצה באמת לומר שאתם רוצים שיטת ממשל אחרת, בואו נראה אתכם מיישמים את זה ולא מהכנסת הזאת אלא מהכנסת ה-21.

דוד אמסלם: בואו נדבר על זה.

רויטל סויד: אז אולי לא נפקפק במניעים הפוליטיים העסקניים הקטנים שלכם שמשרתים אתכם עכשיו.

יואל חסון: חבר הכנסת אמסלם, אם היינו באים שתי המפלגות הגדולות ומקדמים דברים שמחזקים את המפלגות הגדולות ומחזקים את המשילות, היית מוצא באופוזיציה שותפה, בטח במחנה הציוני.

יואל חסון: לראיה, השר גבאי שאינו חבר כנסת, מי רואה אותו בכנסת?

יואל חסון: הוא בכלל לא חלק מהמערכת.

ניסן סלומינסקי: רבותיי, סיימנו לדבר על ההסתייגויות.

ניסן סלומינסקי: כולנו שמענו.

יואל חסון: אני מבקש לדבר על הנושאים החדשים שציינתי.

ניסן סלומינסקי: אני לא יודע מה זה.

ניסן סלומינסקי: הגשת נושא חדש ואנחנו נעלה אותו לוועדת הכנסת והיא תחליט אם זה נושא חדש או לא.

ניסן סלומינסקי: אנחנו נעביר לך את זה באופן מסודר.

ניסן סלומינסקי: רבותיי, שמענו את ההסתייגויות.

ניסן סלומינסקי: קיימנו דיון ושמענו את ההסתייגויות.

ניסן סלומינסקי: הדברים נקלטו וכל אחד יעשה את חשבון נפשו שלו הפרטית, חשבון נפש של מפלגתו ואחר כך חשבון הנפש של הקואליציה.

ניסן סלומינסקי: נכון, כולנו נמצאים במסגרות מסוימות, לא נולדנו היום ואנחנו מכירים את זה.

ניסן סלומינסקי: תם הדיון.

ניסן סלומינסקי: מחר ההצבעה תהיה בעזר השם בשעה 11:00.

ניסן סלומינסקי: נתחיל ב-10:00 עם החוק שלך, מיכל, ואחר כך, בשעה 11:00 נעבור להצבעות.

מיכל רוזין: אתה אופטימי אם אתה חושב שהחוק שלי יעבור בשעה.

ניסן סלומינסקי: אם לא, הוא יידחה ונמשיך אותו בישיבה אחרת, אבל אני חושב שקיימנו דיון.

ניסן סלומינסקי: הישיבה נעולה.

ניסן סלומינסקי: בעזרת השם, עד מחר מים יזרמו בנהר.